CELEX: 32017R0271
Language: mt
Date: 2017-02-16 00:00:00
Title: Regolament ta' Implimentazzjoni tal-Kummissjoni (UE) 2017/271 tas-16 ta' Frar 2017 li jestendi d-dazju antidumping definittiv impost mir-Regolament tal-Kunsill (KE) Nru 925/2009 fuq l-importazzjonijiet ta' ċerta fuljetta tal-aluminju li joriġinaw mir-Repubblika tal-Poplu taċ-Ċina għal importazzjonijiet ta' ċerta fuljetta tal-aluminju ftit modifikata

17.2.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 40/51
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/271
   tas-16 ta' Frar 2017
   li jestendi d-dazju antidumping definittiv impost mir-Regolament tal-Kunsill (KE) Nru 925/2009 fuq l-importazzjonijiet ta' ċerta fuljetta tal-aluminju li joriġinaw mir-Repubblika tal-Poplu taċ-Ċina għal importazzjonijiet ta' ċerta fuljetta tal-aluminju ftit modifikata
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea (1) (“ir-Regolament bażiku”), u b'mod partikolari l-Artikolu 13(3) tiegħu,
   Billi:
   1.   PROĊEDURA
   
   1.1.   Il-miżuri eżistenti
   
   
               (1)
            
            
               Permezz tar-Regolament (KE) Nru 925/2009 (2), (“ir-Regolament oriġinali”), il-Kunsill impona dazju antidumping definittiv ta' 30,0 % fuq l-importazzjonijiet ta' fuljetta tal-aluminju ta' ħxuna ta' mhux inqas minn 0,008 mm u mhux aktar minn 0,018 mm, mingħajr appoġġ, mhux maħduma aktar milli rrumblati, f'rollijiet ta' wisa' ta' mhux aktar minn 650 mm u li ma jiżnux aktar minn 10 kilogrammi (“il-prodott konċernat”) mir-Repubblika tal-Poplu taċ-Ċina (“ir-RPĊ” jew “iċ-Ċina”) għall-kumpaniji kollha l-oħrajn għajr dawk imsemmijin fl-Artikolu 1(2) ta' dak ir-Regolament.
            
         
               (2)
            
            
               F'Diċembru tal-2015, il-miżuri fuq l-istess prodott ġew estiżi permezz tar-Regolament ta' Implimentazzjoni tal-Kummissjoni (UE) 2015/2384 (3) (“ir-rieżami ta' skadenza”).
            
         
               (3)
            
            
               Dawn il-miżuri minn issa 'l quddiem se jissejħu “l-miżuri fis-seħħ” u l-investigazzjoni li wasslet biex jiġu imposti l-miżuri mir-Regolament oriġinali minn issa 'l quddiem se tissejjaħ “l-investigazzjoni oriġinali”.
            
         1.2.   Bidu wara talba
   
   
               (4)
            
            
               Fit-18 ta' April 2016, il-Kummissjoni Ewropea (“il-Kummissjoni”) rċeviet talba li tindika li l-miżuri fis-seħħ fuq importazzjonijiet ta' ċerta fuljetta tal-aluminju qegħdin jiġu evitati minn importazzjonijiet tal-prodotti kkonċernati ftit modifikati mir-RPĊ.
            
         
               (5)
            
            
               L-applikant talab li jibqa' anonimu fuq il-bażi ta' theddida ta' ritaljazzjoni kummerċjali. Il-Kummissjoni qieset li din it-talba kienet sostanzjata u qablet li żżomm l-identità tal-applikant kunfidenzjali.
            
         
               (6)
            
            
               It-talba pprovdiet evidenza prima facie li, wara l-impożizzjoni tal-miżuri fis-seħħ, seħħet bidla sinifikanti fit-tendenza tal-kummerċ li kienet tinvolvi l-esportazzjonijiet mir-RPĊ lejn l-Unjoni, u dan kien donnu riżultat tal-impożizzjoni tal-miżuri fis-seħħ. Allegatament ma kienx hemm raġuni valida jew ġustifikazzjoni biżżejjed għajr l-impożizzjoni tal-miżuri fis-seħħ għal din il-bidla.
            
         
               (7)
            
            
               Barra minn hekk, l-evidenza fil-fajl enfasizzat il-fatt li l-effetti korrettivi tal-miżuri fis-seħħ kienu qed jiġu mdgħajfa kemm f'termini ta' kwantità kif ukoll ta' prezz. L-evidenza wriet li ż-żieda fl-importazzjonijiet tal-prodott ftit modifikat saru bi prezzijiet aktar baxxi mill-prezz li ma jikkawżax dannu stabbilit fl-investigazzjoni oriġinali.
            
         
               (8)
            
            
               Finalment, kien hemm evidenza prima facie li l-prodotti ftit modifikati kienu oġġett ta' dumping b'rabta mal-valur normali stabbilit għall-prodott simili, jiġifieri l-prodott immanifatturat mill-industrija tal-Unjoni li għandu l-istess karatteristiċi tekniċi u fiżiċi bħall-prodott konċernat, matul l-investigazzjoni oriġinali.
            
         
               (9)
            
            
               Wara li informat lill-Istati Membri, il-Kummissjoni ddeterminat li kien hemm biżżejjed evidenza prima facie biex tinfetaħ investigazzjoni skont l-Artikolu 13 tar-Regolament bażiku. B'hekk fetħet din l-investigazzjoni permezz tar-Regolament ta' Implimentazzjoni tal-Kummissjoni (UE) 2016/865 (4) (“ir-Regolament tat-tnedija”). Skont l-Artikoli 13(3) u 14(5) tar-Regolament bażiku, il-Kummissjoni, permezz tar-Regolament tat-tnedija, ordnat ukoll lill-awtoritajiet tad-dwana biex jirreġistraw l-importazzjonijiet tal-prodott konċernat ftit modifikat mir-RPĊ.
            
         1.3.   Investigazzjoni
   
   
               (10)
            
            
               Il-Kummissjoni informat kif xieraq lill-awtoritajiet tar-RPĊ, lill-produtturi esportaturi u lin-negozjanti fir-RPĊ, lill-importaturi magħrufa fl-Unjoni li huma kkonċernati u lill-industrija tal-Unjoni dwar il-bidu tal-investigazzjoni.
            
         
               (11)
            
            
               Formoli ta' eżenzjoni ntbagħtu lill-produtturi esportaturi fir-RPĊ u lill-importaturi magħrufa fl-Unjoni.
            
         
               (12)
            
            
               Il-partijiet interessati ngħataw l-opportunità li jressqu l-opinjonijiet tagħhom bil-miktub u li jitolbu smigħ skont iż-żmien stipulat fir-Regolament tat-tnedija. Il-partijiet kollha ġew infurmati li nuqqas ta' kooperazzjoni jista' jwassal għall-applikazzjoni tal-Artikolu 18 tar-Regolament bażiku u għal konklużjonijiet li jkunu bbażati fuq il-fatti disponibbli.
            
         
               (13)
            
            
               Għamlu kuntatt ħames gruppi ta' kumpaniji mir-RPĊ u 19-il kumpanija mill-Unjoni, inklużi l-industrija tal-Unjoni u importaturi mhux relatati.
            
         
               (14)
            
            
               Ħames gruppi ta' kumpaniji mir-RPĊ u ħames importaturi mhux relatati wieġbu għall-kwestjonarju u talbu eżenzjoni mill-miżuri estiżi possibbli skont l-Artikolu 13(4) tar-Regolament bażiku.
            
         
               (15)
            
            
               Il-produtturi esportaturi li ġejjin wieġbu għall-mistoqsijiet kollha tal-kwestjonarji u sussegwentement saru żjarat ta' verifika fl-istabbilimenti tagħhom:
               
                           —
                        
                        
                           Dingsheng Aluminium Group
                        
                     
                           —
                        
                        
                           Jiangsu Zhongji Lamination Materials Co., Ltd
                        
                     
                           —
                        
                        
                           Luoyang Wanji Aluminium Processing Co., Ltd
                        
                     
                           —
                        
                        
                           Xiamen Xiashun Aluminium Foil Co., Ltd
                        
                     
                           —
                        
                        
                           Yantai Donghai Aluminum Foil Co., Ltd
                        
                     
         
               (16)
            
            
               Il-ħames importaturi tal-Unjoni mhux relatati li ġejjin wieġbu għall-mistoqsijiet kollha tal-kwestjonarji:
               
                           —
                        
                        
                           Coutinho Caro + Co. International Trading GmbH
                        
                     
                           —
                        
                        
                           Huhtamaki Flexible Packaging Germany GmbH & Co. KG
                        
                     
                           —
                        
                        
                           Now Plastics UK Inc (il-Fergħa ta' Milan)
                        
                     
                           —
                        
                        
                           Von Aschenbach & Voss GmbH
                        
                     
                           —
                        
                        
                           Wrap Films Systems Ltd
                        
                     
         
               (17)
            
            
               Wieħed mill-importaturi mhux relatati, il-kumpanija Wrap Films Systems Ltd, sussegwentement temm il-kooperazzjoni.
            
         
               (18)
            
            
               Saru żjarat ta' verifika fl-uffiċċji tal-importaturi mhux relatati li ġejjin:
               
                           —
                        
                        
                           Coutinho Caro + Co. International Trading GmbH
                        
                     
                           —
                        
                        
                           Von Aschenbach & Voss GmbH
                        
                     
         
               (19)
            
            
               Il-kumpanija Cellofix S.L. għamlet sottomissjonijiet u talbet seduta ta' smigħ bħala parti interessata.
            
         
               (20)
            
            
               Saru seduti ta' smigħ bejn il-Kummissjoni u l-applikant, u bejn il-Kummissjoni u l-kumpaniji li ġejjin: Cellofix S.L., Now Plastics Inc u Von Aschenbach & Voss GmbH.
            
         
               (21)
            
            
               Wara d-divulgazzjoni saret seduta ta' smigħ oħra bejn il-Kummissjoni u l-applikant, li warajha l-Kummissjoni ddivulgat mill-ġdid l-intenzjoni tagħha li testendi l-miżuri skont il-mekkaniżmu ta' proċedura tal-użu finali b'konformità mal-Artikolu 254 tar-Regolament (UE) Nru 952/2013 tal-Parlament Ewropew u tal-Kunsill (5) (“il-Kodiċi Doganali tal-Unjoni”).
            
         1.4.   Il-perjodu ta' investigazzjoni u ta' rapportar
   
   
               (22)
            
            
               Il-perjodu ta' investigazzjoni kopra l-perjodu mill-1 ta' April 2012 sal-31 ta' Marzu 2016. Inġabret data għall-perjodu ta' investigazzjoni kif ukoll għas-snin kollha mill-2009 'l hawn (meta ġew imposti l-miżuri fis-seħħ) sabiex, fost l-oħrajn, tiġi investigata l-allegata bidla fit-tendenza tal-kummerċ. Għall-perjodu bejn l-1 ta' April 2015 u l-31 ta' Marzu 2016 (“il-perjodu ta' rapportar”) inġabret data aktar dettaljata sabiex tiġi eżaminata l-possibbiltà ta' indeboliment tal-effett korrettiv tal-miżuri fis-seħħ u l-eżistenza ta' dumping.
            
         2.   IR-RIŻULTATI TAL-INVESTIGAZZJONI
   
   2.1.   Kunsiderazzjonijiet ġenerali
   
   
               (23)
            
            
               B'konformità mal-Artikolu 13(1) tar-Regolament bażiku, il-Kummissjoni analizzat b'mod suċċessiv jekk kienx hemm bidla fit-tendenza tal-kummerċ bejn dik tal-pajjiżi terzi u dik tal-Unjoni; jekk din il-bidla nibtitx minn xi prattika, proċess jew ħidma li għalihom ma kienx hemm raġuni valida jew ġustifikazzjoni ekonomika biżżejjed għajr l-impożizzjoni tad-dazju; jekk kienx hemm evidenza ta' dannu jew jekk l-effetti korrettivi tad-dazju kinux qed jiġu mdgħajfa f'termini ta' prezzijiet u/jew ta' kwantitajiet tal-prodott simili; u jekk kienx hemm evidenza ta' dumping b'rabta mal-valuri normali stabbiliti qabel għall-prodott simili, jekk hemm bżonnb'konformità mad-dispożizzjonijiet tal-Artikolu 2 tar-Regolament bażiku.
            
         2.2.   Il-prodott konċernat
   
   
               (24)
            
            
               Il-prodott konċernat mill-evażjoni possibbli huwa l-prodott soġġett għall-miżuri fis-seħħ, kif deskritt hawn fuq fil-premessa (1). Jaqa' taħt il-kodiċi NM ex 7607 11 19 (kodiċi TARIC 7607111910). Kif stabbilit mill-investigazzjoni oriġinali, dan it-tip partikolari ta' fuljetta tal-aluminju huwa ttrasformat fi prodott għall-konsumatur, fuljetta tal-aluminju tad-dar (“AHF”) użata għall-ippakkjar u għal applikazzjoni oħra fid-dar.
            
         2.3.   Il-prodott investigat
   
   
               (25)
            
            
               Il-prodott investigat għall-evażjoni għandu l-istess karatteristiċi essenzjali bħall-prodott konċernat. Madankollu, jista' jkun ittemprat jew le.
            
         
               (26)
            
            
               Il-prodott investigat ġie ddefinit fir-Regolament tat-tnedija kif ġej:
               
                           —
                        
                        
                           fuljetta tal-aluminju ta' ħxuna mhux anqas minn 0,007 mm u anqas minn 0,008 mm, indipendentement mill-wisa' tar-rombli, sew jekk ittemprata jew le, jew
                        
                     
                           —
                        
                        
                           fuljetta tal-aluminju ta' ħxuna mhux anqas minn 0,008 mm u mhux aktar minn 0,018 mm u f'rombli b'wisa' li jaqbeż is-650 mm, sew jekk ittemprata jew le, jew
                        
                     
                           —
                        
                        
                           fuljetta tal-aluminju ta' ħxuna ta' aktar minn 0,018 mm u anqas minn 0,021 mm indipendentement mill-wisa' tar-rombli, sew jekk ittemprata jew le, jew
                        
                     
                           —
                        
                        
                           fuljetta tal-aluminju ta' ħxuna mhux anqas minn 0,021 mm u mhux aktar minn 0,045, meta ppreżentati b'tal-anqas żewġ saffi, indipendentement mill-wisa' tar-rombli, sew jekk ittemprata jew le,
                        
                     
         
               (27)
            
            
               L-ewwel tliet prodotti deskritti aktar 'il fuq jaqgħu fil-Kodiċi NM ex 7607 11 19 (il-kodiċi TARIC 7607111930, 7607111940 u 7607111950). Ir-raba' prodott deskritt aktar “il fuq jaqa” fil-Kodiċi NM ex 7607 11 90 (il-kodiċi TARIC 7607119045 u 7607119080).
            
         
               (28)
            
            
               Fl-investigazzjoni oriġinali l-Kummissjoni kienet stabbilixxiet li l-fuljetta tal-aluminju konvertitur (“ACF”) ma kinitx il-prodott konċernat (6). Iż-żewġ prodotti — AHF u ACF — għandhom użu differenti. L-ACF tintuża minn industriji konvertituri li jillaminawha, jiksuha, jagħtuha l-laker u jipproċessawha b'xi mod ieħor u jintegrawha fi prodotti li jintużaw f'oqsma bħall-imballaġġ għall-ikel, għall-mediċina, għall-prodotti kożmetiċi, u għat-tabakk jew f'materjali tal-iżolament għas-settur tal-kostruzzjoni. F'Diċembru tal-2014, il-Kummissjoni fetħet investigazzjoni antidumping dwar l-ACF (7). It-talba ġiet irtirata mill-applikant u l-miżuri dwar l-ACF ma ġewx imposti (8). Għar-raġunijiet imsemmijin hawn fuq, il-Kummissjoni kkonkludiet li jkun xieraq li l-ACF tiġi eskluża mill-ambitu ta' din l-investigazzjoni.
            
         
               (29)
            
            
               Wara d-divulgazzjoni, l-applikant argumenta li l-ACF u l-AHF kienu interkambjabbli. Il-Kummissjoni kkunsidrat madankollu li dan l-argument ma xeħitx dubju fuq id-definizzjoni mhux kontestata tal-prodott konċernat stabbilita fl-investigazzjoni oriġinali.
            
         
               (30)
            
            
               Fl-investigazzjoni, il-Kummissjoni kkonkludiet madankollu, li d-definizzjoni tal-prodott investigat ma kinitx tinkludi biss il-prodott ftit modifikat ikkonċernat, iżda setgħet tinkludi wkoll l-ACF. Il-ħames produtturi esportaturi li kkooperaw esportaw l-ACF lejn l-Unjoni matul il-perjodu ta' rapportar (ara l-premessa (74) hawn taħt). B'hekk ġie deċiż li jġi kkunsidrat l-użu finali meta jitfasslu l-miżuri (ara l-premessi (58) sa (69)).
            
         
               (31)
            
            
               Wara d-divulgazzjoni wieħed mill-importaturi li ma kkooperawx iddikjara li l-Kummissjoni jmissha kkunsidrat is-suġġeriment tiegħu li jiġu esklużi rombli jumbo mhux ittemprati mill-ambitu tal-investigazzjoni.
            
         
               (32)
            
            
               Peress li l-kumpanija ma kkooperatx mal-investigazzjoni, il-Kummissjoni ma kinitx tista' tivverifika din id-dikjarazzjoni. L-ebda fatt ma wassal għall-konklużjoni li r-rombli jumbo mhux ittemprati għandhom jiġu esklużi mill-ambitu ta' din l-investigazzjoni. Għalhekk il-Kummissjoni rrifjutat din l-allegazzjoni.
            
         2.4.   Livell ta' kooperazzjoni
   
   
               (33)
            
            
               Kien hemm livell baxx ta' kooperazzjoni mill-produtturi esportaturi fir-RPĊ; ħames gruppi biss ta' produtturi esportaturi Ċiniżi għamlu kuntatt u talbu eżenzjoni minn xi estensjoni possibbli tal-miżuri fis-seħħ li matul il-perjodu ta' rapportar kienu jirrappreżentaw madwar 22 % tal-esportazzjonijiet Ċiniżi lejn l-Unjoni.
            
         
               (34)
            
            
               L-esportazzjonijiet tal-esportaturi li ma kkooperawx ġew stmati għal madwar 78 % tal-esportazzjonijiet totali Ċiniżi lejn l-Unjoni matul l-istess perjodu. B'hekk, għal dawk l-esportazzjonijiet, il-Kummissjoni użat l-aħjar fatti disponibbli skont l-Artikolu 18 tar-Regolament bażiku.
            
         2.5.   Il-bidla fit-tendenza tal-kummerċ
   
   
               (35)
            
            
               Sabiex tistabbilixxi l-bidla fit-tendenza tal-kummerċ, il-Kummissjoni analizzat il-volum ta' importazzjonijiet tal-prodott konċernat u l-volum ta' importazzjonijiet tal-prodott ftit modifikat ikkonċernat għall-perjodu ta' bejn l-impożizzjoni tal-miżuri oriġinali (2009) u Settembru tal-2016.
            
         
               (36)
            
            
               L-investigazzjoni kkonkludiet li 80 % tal-volum totali tal-importazzjonijiet tal-prodott investigat li joriġinaw mir-RPĊ kienu tal-prodott ftit modifikat ikkonċernat għall-perjodu ta' rapportar (9). Imbagħad dan il-proporzjon ġie estrapolat għas-snin ikkonċernati mill-2009 'l hawn.
            
         
               (37)
            
            
               Il-volum tal-importazzjonijiet tal-prodott konċernat ġie stabbilit fuq il-bażi tal-Eurostat għall-perjodu ta' bejn l-2009 u l-perjodu ta' rapportar.
            
         
               (38)
            
            
               It-tabella ta' hawn taħt tikkompila l-informazzjoni miġbura.
               
                  Tabella 1
               
               
                  Importazzjonijiet tal-prodott konċernat u tal-prodott ftit modifikat ikkonċernat mir-RPĊ fl-UE
               
               
                           (Unità: tunnellati)
                        
                     
                            
                        
                        
                           Il-PI tal-investigazzjoni oriġinali
                           Lulju 2007 sa Ġunju 2008
                        
                        
                           2009
                        
                        
                           2010
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           PR
                        
                     
                           Il-prodott konċernat
                        
                        
                           30 318 
                        
                        
                           150
                        
                        
                           1 442 
                        
                        
                           3 094 
                        
                        
                           1 165 
                        
                        
                           1 369 
                        
                        
                           1 553 
                        
                        
                           1 152 
                        
                     
                           Il-prodott ftit modifikat
                        
                        
                            
                        
                        
                           11 393 
                        
                        
                           17 115 
                        
                        
                           30 960 
                        
                        
                           25 648 
                        
                        
                           30 962 
                        
                        
                           42 578 
                        
                        
                           44 522 
                        
                     
                           
                              Sors: Eurostat, produtturi esportaturi Ċiniżi li kkooperaw
                        
                     
         
               (39)
            
            
               Il-volum totali ta' importazzjonijiet tal-prodott konċernat mir-RPĊ naqas minn 30 318-il tunnellata matul il-PI tal-investigazzjoni oriġinali (Lulju tal-2007 sa Lulju tal-2008) għal 1 152 tunnellata matul il-perjodu ta' rapportar ta' din l-investigazzjoni. Għall-kuntrarju, l-importazzjonijiet tal-prodott ftit modifikat ikkonċernat żdiedu minn 11 393 tunnellata fl-2009 għal 44 522 tunnellata matul il-perjodu ta' rapportar ta' din l-investigazzjoni.
            
         
               (40)
            
            
               Iż-żieda fl-importazzjonijiet tal-prodott ftit modifikat ikkonċernat kif ukoll l-għajbien parallel tal-importazzjonijiet tal-prodott konċernat mindu ġew imposti l-miżuri, jikkostitwixxu bidla sinifikanti fit-tendenza tal-kummerċ, kif meħtieġ mill-Artikolu 13(1) tar-Regolament bażiku.
            
         
               (41)
            
            
               Wara d-divulgazzjoni wieħed mill-importaturi li ma kkooperawx iddikjara li l-Kummissjoni kienet użat metodoloġija żbaljata biex tiddetermina l-bidla fit-tendenza tal-kummerċ. Aktar speċifiku minn hekk, huwa ddubita s-suppożizzjoni li l-bejgħ ta' produtturi esportaturi li ma kkooperawx matul il-perjodu ta' rapportar kien bejgħ tal-prodott ftit modifikat.
            
         
               (42)
            
            
               Il-Kummissjoni wieġbet li hija kienet ibbażat ruħha fuq il-fatti disponibbli meta kienet qed tistabbilixxi l-volum tal-importazzjonijiet tal-prodott ftit modifikat. Minħabba l-livell baxx ħafna ta' kooperazzjoni, fid-dawl tal-informazzjoni li tinsab fit-talba u fin-nuqqas ta' kwalunkwe tagħrif li jsostni l-kuntrarju, il-Kummissjoni setgħet b'mod leġittimu tikkonkludi li l-kumpaniji li ma kkooperawx kienu qed jesportaw prodott ftit modifikat. Għalhekk il-metodoloġija użata biex tistabbilixxi l-bidla fit-tendenza tal-kummerċ ġiet ikkonfermata.
            
         2.6.   L-eżistenza ta' prattiki ta' evażjoni
   
   
               (43)
            
            
               L-Artikolu 13(1) tar-Regolament bażiku jirrikjedi li l-bidla fit-tendenza tal-kummerċ tkun tinbet minn prattika, proċess jew ħidma li għalihom ma hemmx raġuni valida jew ġustifikazzjoni ekonomika biżżejjed għajr l-impożizzjoni tad-dazju. Il-prattika, il-proċess jew il-ħidma jinkludu, fost l-oħrajn, il-modifika żgħira tal-prodott konċernat.
            
         
               (44)
            
            
               Ġew analizzati l-attivitajiet tal-produtturi esportaturi li kkooperaw. Din l-analiżi kkonfermat l-eżistenza tal-erba' prattiki ta' evażjoni.
            
         
               (45)
            
            
               Għall-erba' prattiki ta' evażjoni, l-evidenza kienet fil-forma ta' ittri elettroniċi mill-produtturi esportaturi Ċiniżi li taw pariri lill-klijenti dwar kif jistgħu jevadu l-miżuri attwali. Is-siltiet differenti ta' evidenza kien fihom ukoll informazzjoni li t-tali prattiki fil-fatt ġew implimentati minn uħud mill-importaturi/utenti fl-Unjoni.
            
         
               (46)
            
            
               Il-Kummissjoni sabet ukoll evidenza ta' sostenn meta vverifikat wieħed mill-produtturi Ċiniżi li kkooperaw, jiġifieri Dingsheng Aluminium Group. Fil-perjodu mindu ġew imposti d-dazji fl-2009, Dingsheng Aluminium Group esporta lejn l-Unjoni AHF irqaq mill-prodott konċernat, jiġifieri AHF bi ħxuna ta' anqas minn 0,008 mm u mhux anqas minn 0,007 mm. L-istess produttur esportatur esporta wkoll lejn l-Unjoni AHF eħxen mill-prodott konċernat, jiġifieri AHF ta' aktar minn 0,018 mm u anqas minn 0,021 mm. L-evidenza fil-forma ta' ittri elettroniċi mingħand produtturi esportaturi oħrajn ikkonfermat li kienet teżisti prattika bħal din.
            
         
               (47)
            
            
               Barra minn hekk, fl-istess perjodu, Dingsheng Aluminium Group biegħ lill-Unjoni AHF f'rombli usa' minn 650 mm. Dawn ir-rombli mbagħad inqatgħu f'rombli iżgħar fl-Unjoni. Meta vverifikat wieħed mill-importaturi li kkooperaw, il-Kummissjoni sabet li dan l-importatur, jiġifieri l-kumpanija Von Aschenbach & Voss GmbH, fl-Unjoni taqta' rombli usa' f'rombli għall-konsumaturi.
            
         
               (48)
            
            
               Rigward l-importazzjonijiet fl-Unjoni tal-fuljetta ta' aluminju bi ħxuna ta' bejn 0,021 mm u 0,045 mm u ppreżentata f'saffi doppji, il-Kummissjoni kellha evidenza fil-fajl fil-forma ta' ittri elettroniċi skambjati bejn il-produtturi esportaturi Ċiniżi, inkluż mingħand Dingsheng Aluminium Group, u l-produtturi tal-Unjoni. Il-Kummissjoni stabbilixxiet ukoll li wħud mill-produtturi tal-Unjoni għandhom magni li jintużaw użati biex jerġgħu jirdoppjaw il-fuljetta għall-ħxuniet standard sabiex tkun tista' tintuża bħala AHF.
            
         
               (49)
            
            
               Fuq il-bażi tal-konklużjonijiet fir-rigward tal-produtturi esportaturi li kkooperaw u fuq il-bażi tal-fatti disponibbli għall-produtturi esportaturi li ma kkooperawx, l-eżistenza ta' prattika ta' evażjoni fis-sens tal-Artikolu 13(1) tar-Regolament bażiku hija stabbilita fil-livell ta' pajjiż għal 80 % tal-importazzjonijiet kollha tal-prodott investigat mir-RPĊ. Din il-prattika ta' evażjoni tieħu l-forma ta' modifika ħafifa tal-prodott konċernat sabiex tagħmlu jaqa' taħt il-kodiċijiet doganali li normalment ma jkunux soġġetti għall-miżuri, jiġifieri l-prodott investigat.
            
         2.7.   L-indeboliment tal-effetti korrettivi tad-dazju f'termini ta' prezzijiet u/jew il-kwantitajiet tal-prodott simili
   
   
               (50)
            
            
               Iż-żieda tal-importazzjonijiet tal-prodott ftit modifikat konċernat kienet sinifikanti kif spjegat fil-premessa (36) hawn fuq u kienet tirrappreżenta 80 % tal-volum totali tal-importazzjonijiet tal-prodott investigat fil-perjodu ta' bejn l-2009 u l-perjodu ta' rapportar.
            
         
               (51)
            
            
               Il-Kummissjoni qabblet il-prezz tal-esportazzjoni tal-prodott ftit modifikat konċernat mal-livell ta' eliminazzjoni tad-dannu kif stabbilit fir-Regolament ta' Implimentazzjoni (UE) 2015/2384 li jimponi dazju antidumping definittiv wara rieżami ta' skadenza skont l-Artikolu 11(2) tar-Regolament bażiku.
            
         
               (52)
            
            
               Fir-rigward tal-produttur esportatur li kkoopera li ħaddem prattiki ta' evażjoni, il-prezz tal-esportazzjoni ġie stabbilit fuq il-bażi tal-informazzjoni vverifikata matul l-investigazzjoni. Għall-produtturi esportaturi li ma kkooperawx, il-prezz tal-esportazzjoni ġie stabbilit fuq il-bażi ta' data tal-Eurostat, wara li tnaqqas il-volum tal-esportazzjonijiet magħmula mill-produtturi esportaturi li kkooperaw.
            
         
               (53)
            
            
               Dan it-tqabbil wera sottokwotazzjoni sinifikanti tal-prezz tal-bejgħ.
            
         
               (54)
            
            
               Għaldaqstant ġie meqjus li l-effetti korrettivi tal-miżuri fis-seħħ qed jiġu mdgħajfa f'termini kemm ta' kwantità kif ukoll ta' prezzijiet.
            
         2.8.   L-evidenza ta' dumping fir-rigward tal-valur normali li ġie stabbilit preċedentement għall-prodott simili
   
   
               (55)
            
            
               Skont l-Artikolu 13(1) tar-Regolament bażiku u sabiex jiġi stabbilit jekk il-prezzijiet tal-esportazzjoni tal-prodott investigat kinux oġġett ta' dumping, il-prezzijiet tal-esportazzjoni tal-produttur esportatur li kkoopera li ħaddem prattiki ta' evitar kif ukoll tal-produtturi esportaturi li ma kkooperawx ġew stabbiliti kif spjegat fil-premessi (51) u (52) aktar 'il fuq u tqabblu mal-valur normali stabbilit matul l-investigazzjoni tar-rieżami ta' skadenza msemmija fil-premessa (51) u debitament aġġustati għall-flutwazzjonijiet tal-Borża tal-Metall ta' Londra (London Metal Exchange (LME)). Dan l-aġġustament kien neċessarju minħabba l-fatt li l-prezzijiet tal-prodotti tal-aluminju jirreferu għal flutwazzjonijiet fil-prezzijiet tal-materja prima bażika, l-aluminju primarju. Il-prezzijiet tal-LME jitqiesu bħala l-parametru referenzjarju globali għall-aluminju primarju.
            
         
               (56)
            
            
               It-tqabbil tal-valur normali u tal-prezz tal-esportazzjoni juri li l-AHF kienet importata bi prezzijiet li huma oġġett ta' dumping fl-Unjoni matul il-perjodu ta' rapportar kemm mill-produttur esportatur li kkoopera u li ħaddem prattiki ta' evażjoni kif ukoll mill-produtturi esportaturi li ma kkooperawx.
            
         2.9.   Konklużjoni
   
   
               (57)
            
            
               Fuq il-bażi tal-konklużjonijiet ta' hawn fuq, il-Kummissjoni kkonkludiet li saret evażjoni tad-dazji fuq l-importazzjonijiet tal-prodott konċernat kif definit fl-investigazzjoni oriġinali minn importazzjonijiet tal-prodott ftit modifikat konċernat li joriġinaw mir-RPĊ.
            
         
               (58)
            
            
               L-investigazzjoni wriet ukoll li kien hemm bidla fit-tendenza tal-kummerċ bejn ir-RPĊ u l-Unjoni, u li ma kienx hemm raġuni valida jew ġustifikazzjoni ekonomika biżżejjed għal din il-bidla għajr l-impożizzjoni tad-dazju.
            
         
               (59)
            
            
               Il-Kummissjoni rriżultalha wkoll li dawn l-importazzjonijiet jikkaġunaw dannu u li l-effetti korrettivi tad-dazju qed jiġu mhedda f'termini ta' prezzijiet u/jew ta' kwantitajiet tal-prodott simili. Instabet ukoll evidenza ta' dumping fir-rigward tal-valuri normali li ġew stabbiliti minn qabel għall-prodott simili.
            
         3.   MIŻURI
   
   
               (60)
            
            
               Fid-dawl tal-konklużjonijiet ta' hawn fuq, il-Kummissjoni kkonkludiet li kienet saret evażjoni tad-dazju antidumping definittiv impost fuq l-importazzjonijiet tal-prodott konċernat li joriġina mir-RPĊ permezz ta' importazzjonijiet tal-prodott investigat li joriġina mir-RPĊ.
            
         
               (61)
            
            
               Madankollu, fuq il-bażi tal-konklużjonijiet imsemmijin hawn fuq, ġie konkluż li l-fuljetta tal-aluminju konvertitur trid tkun eskluża mill-kamp ta' applikazzjoni tal-miżuri estiżi.
            
         
               (62)
            
            
               Sabiex jiġi stabbilit kif tista' ssir distinzjoni bejn l-AHF u l-ACF, il-Kummissjoni bbażat ruħha l-ewwel fuq kriterji supplementari, apparti l-ħxuna tal-fuljetta tal-aluminju u l-wisa' tar-rombli.
            
         
               (63)
            
            
               Il-Kummissjoni qieset li analiżi kumulattiva ta' sett ta' karatteristiċi tista' twassal għad-distinzjoni mixtieqa: il-ligi, il-kapaċità ta' tixrib u t-toqob żgħar tal-fuljetta tal-aluminju.
            
         
               (64)
            
            
               Il-liga tal-aluminju hija stabbilita mill-kompożizzjoni kimika tal-prodott (il-kontenut tal-aluminju proprju u ta' sustanzi kimiċi oħrajn). Fuq il-bażi tas-sottomissjonijiet mingħand partijiet interessati u fuq informazzjoni miġbura matul iż-żjarat ta' verifika, l-investigazzjoni kkonstatat li l-AFC hija ġeneralment prodotta bil-ligi tal-aluminju 1235, 8011 u 8079.
            
         
               (65)
            
            
               Il-grad tal-kapaċità ta' tixrib huwa ddefinit bħala l-grad ta' nxif (indafa tas-superfiċje) tal-fuljetta tal-aluminju miż-żejt li jintuża matul il-proċess ta' rromblar. Il-kapaċità ta' tixrib għall-ACF hija ġeneralment tal-grad A, peress li kwalunkwe residwu ta' żejt fis-superfiċje jġib miegħu problemi fl-istampar u fil-laminazzjoni.
            
         
               (66)
            
            
               It-toqob żgħar jidhru fis-sawra tal-fuljetta tal-aluminju matul il-proċess tal-irromblar. L-għadd ta' toqob żgħar fil-bejgħ tal-AHF ġeneralment ma jkunx importanti u mhuwiex parti mill-ispeċifikazzjonijiet tal-prodott. L-għadd ta' toqob huwa importanti għall-prodotti tal-ACF għaliex matul il-proċess tal-laminazzjoni, l-adeżiv jista' jippenetra minn naħa waħda tas-saff tal-fuljetta għan-naħa l-oħra permezz tat-toqob u, b'hekk, jagħmel ħsara lill-materjal tal-imballaġġ. Il-Kummissjoni kkonstatat li l-għadd massimu ta' toqob fl-AFC ġeneralment ikun relatat mal-ħxuna tal-fuljetta. L-għadd massimu ta' toqob għal kull m2 b'rabta mal-ħxuna tal-fuljetta huwa kif ġej.
               
                  Tabella 2
               
               
                  L-għadd massimu ta' toqob għal kull m2 b'rabta mal-ħxuna tal-fuljetta
               
               
                           Ħxuna (Mikroni)
                        
                        
                           In-numru ta' Toqob għal kull m2
                           
                        
                     
                           7
                        
                        
                           400
                        
                     
                           8
                        
                        
                           300
                        
                     
                           9
                        
                        
                           200
                        
                     
                           10
                        
                        
                           100
                        
                     
                           sa 13
                        
                        
                           40
                        
                     
                           sa 15
                        
                        
                           10
                        
                     
                           sa 19
                        
                        
                           5
                        
                     
                           aktar minn 20
                        
                        
                           Xejn
                        
                     
                           
                              Sors: Il-produtturi esportaturi Ċiniżi li kkooperaw, importaturi mhux relatati tal-UE.
                        
                     
         
               (67)
            
            
               Dawn il-kriterji kienu bbażati fuq il-konklużjonijiet tal-investigazzjoni u s-sottomissjonijiet minn partijiet terzi.
            
         
               (68)
            
            
               Wara d-divulgazzjoni l-applikant insista u tenna li abbażi tal-kriterji ta' hawn fuq ma setgħetx issir distinzjoni u għaldaqstant dan kien joħloq riskju sproporzjonat ta' evażjoni. Huwa argumenta li l-fuljetti tal-aluminju huma interkambjabbli u li wħud mill-AHF jistgħu jiġu prodotti bl-istess fuljetti tal-aluminju bħal dawk li ġeneralment jintużaw fil-produzzjoni tal-ACF. B'mod partikolari, indika l-ligi 8011 u 8079. Rigward l-għadd ta' toqob, l-applikant iddikjara li dawn mhumiex rekwiżit regolat u li, b'mod ġenerali, huma bbażati fuq qbil bejn il-bejjiegħ u x-xerrej. Rigward il-kriterju tal-kapaċità ta' tixrib, l-applikant argumenta wkoll li dan ma kienx fattur deċiżiv sabiex jiġi stabbilit jekk fuljetta tal-aluminju kinitx AFC. Matul is-seduta ta' smigħ wara d-divulgazzjoni huwa argumenta wkoll li anke l-applikazzjoni kumulattiva tat-tliet kriterji ma kinitx fattibbli biex tiġi stabbilita d-distinzjoni mixtieqa. Anki kieku ġew issodisfati t-tliet kriterji għall-ACF, l-importazzjonijiet xorta waħda setgħu jintużaw għall-użu domestiku u joħolqu distorsjoni fil-kompetizzjoni. Fl-opinjoni tal-applikant l-uniku mezz biex issir distinzjoni bejn l-AHF u l-ACF kien permezz tal-użu finali tiegħu. Wara divulgazzjoni addizzjonali l-applikant issottometta li l-produtturi esportaturi li huma eżentati skont l-Artikolu 13(4) tar-Regolament għandhom ikunu soġġetti għall-proċedura tal-użu finali skont l-Artikolu 254 tal-Kodiċi Doganali tal-Unjoni sabiex ma jibqgħux jevadu l-miżuri fil-futur.
            
         
               (69)
            
            
               Wieħed mill-produtturi esportaturi li kkooperaw argumenta wkoll li l-kriterji proposti mill-Kummissjoni biex tiddistingwi ACF minn AHF ma kinux komunement u ġeneralment aċċettati mill-industrija tal-aluminju. Huwa argumenta li dan jiftaħ il-bieb għall-evażjoni tad-dazji antidumping estiżi u jwassal għal tnaqqis sinifikanti fil-prezz medju tal-ACF, li jwassal għal ilment ieħor dwar antidumping.
            
         
               (70)
            
            
               Wara d-divulgazzjoni addizzjonali importatur esprima l-opinjoni li tabilħaqq setgħet issir distinzjoni li tkun suffiċjenti abbażi ta' analiżi kumulattiva addizzjonali ta' tliet karatteristiċi li huma l-ligi, il-kapaċità ta' tixrib u t-toqob żgħar.
            
         
               (71)
            
            
               B'reazzjoni għal dawn l-argumenti, il-Kummissjoni l-ewwel fakkret li l-miżuri kontra l-evażjoni ma jistgħux jiġu imposti b'mod legali abbażi biss tar-riskju ta' evażjoni, iżda biss jekk il-kundizzjonijiet stabbiliti mill-Artikolu 13 tar-Regolament bażiku jiġu ssodisfati. Għaldaqstant it-talba tal-applikant li l-produtturi esportaturi eżentati jkunu soġġetti għall-kontroll tal-użu finali ġiet miċħuda.
            
         
               (72)
            
            
               Wara d-divulgazzjoni inizjali u addizzjonali il-Kummissjoni kompliet tivvaluta l-approċċ inizjali tagħha spjegat fil-premessi (62) u (66) hawn fuq kif ukoll l-argumenti ppreżentati mill-importatur imsemmijin fil-premessa (70). Il-Kummissjoni sostniet il-konklużjoni tagħha li minħabba l-karatteristiċi simili tagħhom ma jistax jiġi eskluż li jekk l-ACF jissodisfa r-rekwiżiti tekniċi msemmijin fil-premessi (61) u (67) fil-fatt jibda jsir użu domestiku minnu. Għalhekk hija kkonkludiet li, minħabba ċ-ċirkostanzi speċifiċi tal-każ, l-aktar mod xieraq biex tingħaraf id-differenza bejn iż-żewġ prodotti għall-iskop li tiġi estiża l-miżura oriġinali huwa permezz tal-użu finali tagħhom. Għaldaqstant, l-importaturi li ma jagħmlux użu mill-fuljetta tal-aluminju importata għall-użu domestiku se jkollhom il-possibbiltà li jagħmlu dikjarazzjoni soġġetta għall-proċedura tal-użu finali skont l-Artikolu 254 tal-Kodiċi Doganali tal-Unjoni.
            
         4.   TALBIET GĦAL EŻENZJONI
   
   4.1.   Talba għal eżenzjoni minn gruppi ta' produtturi esportaturi
   
   
               (73)
            
            
               B'konformità mal-Artikolu 13(4) tar-Regolament bażiku, ħames gruppi li kkooperaw tal-produtturi esportaturi mir-RPĊ talbu li jkunu eżentati mill-miżuri estiżi possibbli u ssottomettew talba għal eżenzjoni.
            
         
               (74)
            
            
               L-investigazzjoni kkonkludiet li erba' gruppi ta' produtturi esportaturi Ċiniżi kienu qed jesportaw lejn l-Unjoni ACF biss u mhux il-fuljetta tal-aluminju ftit modifikata għall-użu domestiku. Għaldaqstant, dawn il-gruppi ta' produtturi esportaturi Ċiniżi ma nstabux li kienu qed jevadu id-dazji kurrenti. Għalhekk, il-Kummissjoni qieset li dawn il-kumpaniji setgħu jingħataw eżenzjoni mid-dazji estiżi skont l-Artikolu 13(4) tar-Regolament bażiku.
            
         
               (75)
            
            
               L-investigazzjoni żvelat ukoll li produttur minnhom li kkoopera, id-Dingsheng Aluminium Group, kien involut fit-tipi kollha ta' prattiki ta' evażjoni, ħlief f'waħda, jiġifieri li ma kienx jesporta lejn l-Unjoni fuljetta tal-aluminju bi ħxuna ta' mhux anqas minn 0,021 mm u mhux aktar minn 0,045 mm, meta ppreżentata b'tal-anqas żewġ saffi, indipendentement mill-wisa' tar-rombli.
            
         
               (76)
            
            
               Il-konklużjoni li din il-kumpanija kienet involuta fi tliet prattiki ta' evażjoni intlaħqet fuq il-bażi ta' diversi fatturi. L-ewwel nett, il-Kummissjoni identifikat il-prodotti ftit modifikati li esportat lejn l-Unjoni fuq il-bażi tal-informazzjoni pprovduta mill-kumpanija fir-rigward tal-bejgħ tagħha ta' AHF u ta' ACF lill-klijenti tagħha. It-tieni, ġie vverifikat kampjun tal-fatturi relatati mal-klijenti tal-AHF u tal-ACF. Dan l-eżerċizzju kkonferma li l-prodotti mibjugħin lill-klijenti indikati bħala AHF tabilħaqq kienu l-prodott konċernat jew l-AHF ftit modifikat. B'riżultat ta' dan, il-Kummissjoni kkonkludiet li l-AHF ftit modifikata oġġett ta' evażjoni kienet tikkostitwixxi 20 % tal-esportazzjonijiet kollha tal-prodott investigat, filwaqt li l-bqija kienu ACF ġenwina għal din il-kumpanija. It-tielet, instabet bidla ċara fit-tendenza tal-kummerċ għal din il-kumpanija li, biha, l-esportazzjonijiet tal-prodott konċernat kienu ġew sostitwiti mill-prodott ftit modifikat. Ir-raba', għal din il-bidla fit-tendenza tal-kummerċ ma nstabet ebda ġustifikazzjoni ekonomika għajr l-impożizzjoni tal-miżuri. Il-ħames, instabu kemm dumping kif ukoll l-indeboliment tal-effett korrettiv tad-dazji fir-rigward tal-prodotti mmodifikati ftit esportati minn dan il-produttur esportatur.
            
         
               (77)
            
            
               Fid-dawl ta' dan li ntqal hawn fuq, skont l-Artikolu 13(4) tar-Regolament bażiku, ma setgħetx tingħata eżenzjoni lid-Dingsheng Aluminium Group.
            
         
               (78)
            
            
               Wara d-divulgazzjoni l-applikant talab li ma tingħata l-ebda eżenzjoni mill-kamp ta' applikazzjoni tal-miżuri estiżi lill-produtturi esportaturi Ċiniżi.
            
         
               (79)
            
            
               Huwa argumenta li ma setax ikun li l-Kummissjoni kienet ivverifikat li l-produtturi esportaturi Ċiniżi eżentati fil-fatt kienu esportaw l-ACF, minħabba li dan ma kienx imsemmi fil-kwestjonarji. Barra minn hekk, huwa stqarr li l-prattika tal-evażjoni kienet isseħħ fl-Unjoni. Taħt dawn iċ-ċirkostanzi l-eżenzjoni ma setgħetx tingħata lill-esportaturi bħala kwistjoni ta' liġi.
            
         
               (80)
            
            
               Il-Kummissjoni żaret lill-produtturi esportaturi fil-post u vverifikat, fost l-oħrajn, l-karatteristiċi tekniċi u l-użi finali tal-prodott investigat li huwa mibjugħ fl-Unjoni. Għaldaqstant, hija kkonkludiet miż-żjajjar ta' verifika li l-prodott esportat mill-erba' produtturi esportaturi kien effettivament ACF, jiġifieri, prodott mhux kopert minn din l-investigazzjoni. Il-Kummissjoni osservat ukoll li l-ftit modifika fil-prodott saret fiċ-Ċina, jiġifieri fil-bini ta' wieħed mill-produtturi li kkooperaw u — abbażi tal-fatti disponibbli — fil-bini tal-produtturi li ma kkooperawx. Għaldaqstant kien possibbli u tabilħaqq meħtieġ li tingħata eżenzjoni lil dawk li ma kinux involuti f'xi forma ta' prattiki ta' evażjoni fiċ-Ċina u li jissodisfaw il-kundizzjonijiet tal-Artikolu 13(4) tar-Regolament Bażiku. B'riżultat ta' dan it-talba ġiet miċħuda.
            
         4.2.   Talba għal eżenzjoni minn importaturi mhux relatati
   
   
               (81)
            
            
               Meta l-prattika ta' evażjoni sseħħ fl-Unjoni, l-Artikolu 13(4) tar-Regolament bażiku jippermetti li l-importaturi jiġu eżentati mid-dazji estiżi, jekk ikunu jistgħu juru li mhumiex relatati mal-produtturi soġġetti għall-miżuri.
            
         
               (82)
            
            
               Fuq din il-bażi, waslu u ġew eżaminati ħames talbiet għal eżenzjoni mingħand importaturi mhux relatati. Waħda mill-kumpaniji, Wrap Films Systems Ltd, sussegwentement temmet il-kooperazzjoni.
            
         
               (83)
            
            
               Il-Kummissjoni kkonstatat li, għad li f'xi każijiet it-tlestija finali (il-qtugħ tal-fuljetta f'rombli iżgħar) sseħħ fl-Unjoni, il-ftit modifika tal-prodott konċernat bħala tali sseħħ barra mill-Unjoni, jiġifieri fir-RPĊ. Għal din ir-raġuni, il-Kummissjoni qieset li jista' jagħti l-każ li l-eżenzjonijiet ma jingħatawx lill-importaturi mhux relatati.
            
         
               (84)
            
            
               Għal tlieta mill-erba' kumpaniji li kkooperaw ikkonstatat li dawn kienu importaturi ġenwini li kienu qed jerġgħu jbigħu l-prodott investigat mingħajr ma jipproċessawh. Għalhekk, dawn il-kumpaniji ma jistgħux jiġu eżentati mid-dazji estiżi skont l-Artikolu 13(4) tar-Regolament bażiku. Waħda mill-kumpaniji biss, il-kumpanija Von Aschenbach &Voss GmbH, timporta mir-RPĊ il-prodott investigat fil-forma ta' fuljetta tal-aluminju għall-użu domestiku f'rombli li jaqbżu s-650 mm u tkompli tipproċessah. Il-fuljetta tinqata' qabel ma tinbiegħ lill-klijenti tal-kumpanija (“rewinders”).
            
         
               (85)
            
            
               Qabel l-impożizzjoni tal-miżuri eżistenti, il-kumpanija Von Aschenbach & Voss importat fl-Unjoni l-prodott konċernat, u nstabet bidla ċara fit-tendenza. Il-konklużjonijiet tal-Kummissjoni ma jappoġġawx il-fehma tal-kumpanija fuq l-eżistenza ta' raġuni valida jew ġustifikazzjoni ekonomika, għajr l-impożizzjoni tad-dazji. Għaldaqstant, anki li kieku l-Kummissjoni kellha taċċetta li dan kien jiġġustifika li l-prattika ta' evażjoni kienet twettqet fl-Unjoni, ma setgħetx tingħata eżenzjoni lil din il-kumpanija.
            
         
               (86)
            
            
               Għalhekk, ġie konkluż li l-ebda importatur mhux relatat ma jista' jkun eżentat skont l-Artikolu 13(4) tar-Regolament bażiku.
            
         4.3.   Konklużjoni
   
   
               (87)
            
            
               Fuq il-bażi tal-konklużjonijiet ta' hawn fuq, ġie konkluż li l-erbgħa mill-ħames gruppi li kkooperaw tal-produtturi esportaturi Ċiniżi jistgħu jkunu eżentati mid-dazji estiżi. Ġie konkluż ukoll li wieħed mill-produtturi esportaturi Ċiniżi, id-Dingsheng Aluminium Group, ma jistax jiġi eżentat.
            
         
               (88)
            
            
               Ġie konkluż ukoll li l-ebda wieħed mill-importaturi mhux relatati ma jista' jkun eżentat skont l-Artikolu 13(4) tar-Regolament bażiku.
            
         5.   KONKLUŻJONI
   
   
               (89)
            
            
               Skont l-ewwel sentenza tal-Artikolu 13(1) tar-Regolament bażiku, il-miżuri antidumping eżistenti fuq l-importazzjonijiet tal-prodott konċernat li joriġinaw mir-RPĊ għandhom jiġu estiżi għall-importazzjonijiet tal-prodott investigat li joriġina mir-RPĊ.
            
         
               (90)
            
            
               Skont l-Artikoli 13(3) u 14(5) tar-Regolament bażiku, li jipprevedu li kull miżura estiża għandha tapplika għall-importazzjonijiet li daħlu fl-Unjoni skont ir-reġistrazzjoni imposta mir-Regolament tat-tnedija, għandu jinġabar id-dazju antidumping fuq dawk l-importazzjonijiet fl-Unjoni ta'
               
                           —
                        
                        
                           fuljetta tal-aluminju ta' ħxuna mhux anqas minn 0,007 mm u anqas minn 0,008 mm, indipendentement mill-wisa' tar-rombli, sew jekk ittemprata jew le, jew
                        
                     
                           —
                        
                        
                           fuljetta tal-aluminju ta' ħxuna mhux anqas minn 0,008 mm u mhux aktar minn 0,018 mm u f'rombli b'wisa' li jaqbeż is-650 mm, sew jekk ittemprata jew le, jew
                        
                     
                           —
                        
                        
                           fuljetta tal-aluminju ta' ħxuna ta' aktar minn 0,018 mm u anqas minn 0,021 mm indipendentement mill-wisa' tar-rombli, sew jekk ittemprata jew le, jew
                        
                     
                           —
                        
                        
                           fuljetta tal-aluminju ta' ħxuna mhux anqas minn 0,021 mm u mhux aktar minn 0,045, meta ppreżentati b'tal-anqas żewġ saffi, indipendentement mill-wisa' tar-rombli sew jekk ittemprata jew le,
                        
                     li joriġinaw mir-RPĊ.
            
         
               (91)
            
            
               Il-prodott deskritt fil-premessa 90 għandu jiġi eżentat mid-dazju antidumping estiż jekk jiġi importat għal użi oħrajn għajr għall-użu domestiku. Tali eżenzjoni għandha tkun soġġetta għall-kundizzjonijiet stipulati fid-dispożizzjonijiet relevanti tal-Unjoni dwar il-proċedura tal-użu finali, b'mod partikolari fl-Artikolu 254 tal-Kodiċi Doganali tal-Unjoni.
            
         6.   DIVULAGAZZJONI
   
   
               (92)
            
            
               Il-partijiet kollha interessati ġew mgħarrfa bil-fatti u l-kunsiderazzjonijiet essenzjali li wasslu għall-konklużjonijiet imsemmija hawn fuq u ġew mistiedna biex jikkummentaw. Dawn il-kummenti ġew indirizzati f'dan ir-Regolament.
            
         
               (93)
            
            
               Il-miżuri previsti f'dan ir-Regolament huma konformi mal-opinjoni tal-Kumitat stabbilit bl-Artikolu 15(1) tar-Regolament bażiku.
            
         ADOTTAT DAN IR-REGOLAMENT:
   Artikolu 1
   1.   Id-dazju antidumping definittiv applikabbli għall-“kumpaniji l-oħrajn kollha” impost mill-Artikolu 1(2) tar-Regolament (KE) Nru 925/2009 fuq l-importazzjonijiet ta' ċerta fuljetta tal-aluminju li joriġinaw mir-Repubblika tal-Poplu taċ-Ċina minn issa huwa estiż għall-importazzjonijiet fl-Unjoni ta'
   
               —
            
            
               fuljetta tal-aluminju ta' ħxuna mhux anqas minn 0,007 mm u anqas minn 0,008 mm, indipendentement mill-wisa' tar-rombli, sew jekk ittemprata jew le, li bħalissa taqa' fil-kodiċi NM ex 7607 11 19 (TARIC code 7607111930) jew
            
         
               —
            
            
               fuljetta tal-aluminju ta' ħxuna mhux anqas minn 0,008 mm u anqas minn 0,018 mm, f'rombli b'wisa' li jaqbeż is-650 mm, sew jekk ittemprata jew le, li bħalissa taqa' fil-kodiċi NM ex 7607 11 19 (il-kodiċi TARIC 7607111940) jew
            
         
               —
            
            
               fuljetta tal-aluminju ta' ħxuna mhux anqas minn 0,018 mm u anqas minn 0,021 mm, indipendentement mill-wisa' tar-rombli, sew jekk ittemprata jew le, li bħalissa taqa' fil-kodiċi NM ex 7607 11 19 (il-kodiċi TARIC 7607111950) jew
            
         
               —
            
            
               fuljetta tal-aluminju ta' ħxuna mhux anqas minn 0,021 mm u mhux aktar minn 0,045 mm, meta ppreżentata b'tal-anqas żewġ saffi, indipendentement mill-wisa' tar-rombli, sew jekk ittemprata jew le, li bħalissa taqa' fil-kodiċi NM ex 7607 11 90 (il-kodiċi TARIC 7607119045 u 7607119080).
            
         2.   Din l-estensjoni ma tapplikax għall-importazzjonijiet imsemmijin fil-paragrafu 1 ta' dan l-Artikolu prodotti mill-kumpaniji elenkati hawn taħt:
   
               L-isem tal-kumpanija
            
            
               Kodiċi TARIC addizzjonali
            
         
               Jiangsu Zhongji Lamination Materials Co., Ltd
            
            
               C198
            
         
               Luoyang Wanji Aluminium Processing Co., Ltd
            
            
               C199
            
         
               Xiamen Xiashun Aluminium Foil Co., Ltd
            
            
               C200
            
         
               Yantai Donghai Aluminum Foil Co., Ltd
            
            
               C201
            
         3.   L-applikazzjoni ta' eżenzjonijiet mogħtija lill-kumpaniji speċifikament imsemmija fil-paragrafu 2 ta' dan l-Artikolu għandha tkun soġġetta għall-preżentazzjoni lill-awtoritajiet tad-dwana tal-Istati Membri, ta' fattura kummerċjali valida maħruġa mill-produttur li fuqha tidher dikjarazzjoni ddatata u ffirmata minn uffiċjal tal-entità li qed toħroġ tali fattura, identifikat minn ismu/isimha u l-funzjoni. Din id-dikjarazzjoni għandha tiġi abbozzata kif ġej: “Jien, is-sottoskritt, niċċertifika li l-(volum) ta' ċerta fuljetta tal-aluminju mibjugħa sabiex jiġu esportati lejn l-Unjoni Ewropea koperti minn din il-fattura ġew immanifatturati minn (isem il-kumpanija u l-indirizz) (kodiċi addizzjonali TARIC) fi (pajjiż ikkonċernat). Niddikjara li l-informazzjoni pprovduta f'din il-fattura hija sħiħa u korretta.” Jekk ma tiġi ppreżentata ebda fattura bħal din, għandu japplika d-dazju antidumping kif impost mill-paragrafu 1 ta' dan l-Artikolu.
   4.   Il-prodott deskritt fil-paragrafu 1 għandu jiġi eżentat mid-dazju antidumping definittiv jekk jiġi importat għal użi oħrajn għajr għall-użu domestiku. Tali eżenzjoni għandha tkun soġġetta għall-kundizzjonijiet stipulati fid-dispożizzjonijiet doganali relevanti tal-Unjoni dwar il-proċedura tal-użu finali, b'mod partikolari fl-Artikolu 254 tal-Kodiċi Doganali tal-Unjoni.
   5.   Id-dazju estiż permezz tal-paragrafu 1 ta'dan l-Artikolu għandu jinġabar fuq l-importazzjonijiet li joriġinaw mir-Repubblika tal-Poplu taċ-Ċina, irreġistrati skont l-Artikolu 2 tar-Regolament ta' Implimentazzjoni (UE) 2016/865 u skont l-Artikoli 13(3) u 14(5) tar-Regolament (UE) 2016/1036, bl-eċċezzjoni ta' dawk manifatturati mill-kumpaniji elenkati fil-paragrafu 2 ta' dan l-Artikolu u bl-eċċezzjoni ta' dawk li għalihom jista' jintwera li ntużaw għal użi oħra għajr l-użu domestiku f'konformità mal-paragrafu 4.
   6.   Sakemm ma jkunx speċifikat mod ieħor, għandhom japplikaw id-dispożizzjonijiet fis-seħħ dwar id-dazji doganali.
   Artikolu 2
   1.   It-talbiet għall-eżenzjoni mid-dazju estiżi permezz tal-Artikolu 1, għandhom isiru bil-miktub f'waħda mil-lingwi uffiċjali tal-Unjoni Ewropea u jridu jkunu ffirmati minn persuna awtorizzata li tirrappreżenta lill-entità li qed titlob l-eżenzjoni. It-talba trid tintbagħat fl-indirizz li ġej:
   
               European Commission
            
         
               Directorate-General for Trade
            
         
               Directorate H
            
         
               Office: CHAR 04/039
            
         
               1049 Brussels
            
         
               Belgium
            
         2.   F'konformità mal-Artikolu 13(4) tar-Regolament (UE) 2016/1036, il-Kummissjoni tista' tawtorizza, b'deċiżjoni, l-eżenzjoni ta' importazzjonijiet minn kumpaniji li ma jevadux il-miżuri antidumping imposti mir-Regolament ta' Implimentazzjoni (UE) 2015/2384, mid-dazju estiż permezz tal-Artikolu 1 ta' dan ir-Regolament.
   Artikolu 3
   L-awtoritajiet doganali huma b'dan ordnati li ma jkomplux bir-reġistrazzjoni tal-importazzjonijiet stabbilita skont l-Artikolu 2 tar-Regolament ta' Implimentazzjoni (UE) 2016/865.
   Artikolu 4
   Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-16 ta' Frar 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 176, 30.6.2016, p. 21.
   
      (2)  Ir-Regolament tal-Kunsill (KE) Nru 925/2009 tal-24 ta' Settembru 2009 li jimponi dazju anti-dumping definittiv u jiġbor b'mod definittiv id-dazju provviżorju impost fuq l-importazzjonijiet ta' ċerta fuljetta tal-aluminju li joriġinaw mill-Armenja, mill-Brażil u mir-Repubblika Popolari taċ-Ċina (ĠU L 262, 6.10.2009, p. 1).
   
      (3)  Ir-Regolament ta' Implimentazzjoni tal-Kummissjoni (UE) 2015/2384 tas-17 ta' Diċembru 2015 li jimponi dazju antidumping definittiv fuq l-importazzjonijiet ta' ċerti fojls tal-aluminju li joriġinaw mir-Repubblika tal-Poplu taċ-Ċina u li jtemm il-proċediment għall-importazzjonijiet ta' ċerti fojls tal-aluminju li joriġinaw fil-Brażil wara rieżami ta' skadenza skont l-Artikolu 11(2) tar-Regolament tal-Kunsill (KE) Nru 1225/2009 (ĠU L 332, 18.12.2015, p. 63).
   
      (4)  Ir-Regolament ta' Implimentazzjoni tal-Kummissjoni (UE) 2016/865 tal-31 ta' Mejju 2016 li jniedi investigazzjoni dwar l-evażjoni possibbli tal-miżuri kontra d-dumping imposti mir-Regolament ta' Implimentazzjoni (UE) 2015/2384 fuq l-importazzjonijiet ta' ċerti fojls tal-aluminju li joriġinaw mir-Repubblika tal-Poplu taċ-Ċina, permezz ta' importazzjonijiet ta' ċerti fojls tal-aluminju kemm kemm immodifikati mir-Repubblika tal-Poplu taċ-Ċina, u li jagħmel dawn l-importazzjonijiet soġġetti għar-reġistrazzjoni (ĠU L 144, 1.6.2016, p. 35).
   
      (5)  Ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (ĠU L 269, 10.10.2013, p. 1).
   
      (6)  Premessa (89) tar-Regolament tal-Kummissjoni (KE) Nru 287/2009 tas-7 ta' April 2009 li jimponi dazju anti-dumping provviżorju fuq l-importazzjonijiet ta' ċerti folji tal-aluminju li joriġinaw mill-Armenja, il-Brażil u r-Repubblika tal-Poplu taċ-Ċina (ĠU L 94, 8.4.2009, p. 17).
   
      (7)  ĠU C 444, 12.12.2014, p. 13.
   
      (8)  Id-Deċiżjoni ta' Implimentazzjoni tal-Kummissjoni (UE) 2015/1928 tat-23 ta' Ottubru 2015 li ttemm il-proċediment antidumping dwar l-importazzjonijiet ta' ċertu fojl tal-aluminju li joriġina mir-Repubblika tal-Poplu taċ-Ċina (ĠU L 281, 27.10.2015, p. 16).
   
      (9)  Sabiex tistabbilixxi l-volum tal-prodott ftit modifikat ikkonċernat fil-prodott investigat għall-perjodu ta' rapportar, il-Kummissjoni użat il-metodoloġija li ġejja. L-ewwel, il-Kummissjoni stabbilixxiet il-volum totali ta' esportazzjonijiet tal-prodott investigat miċ-Ċina fuq il-bażi tal-Eurostat. It-tieni, mit-tweġibiet ivverifikati tal-kwestjonarju tal-produtturi esportaturi Ċiniżi li kkooperaw, il-Kummissjoni stabbilixxiet il-volum tal-esportazzjonijiet ta' ACF mill-ħames kumpaniji li kkooperaw. It-tielet, il-Kummissjoni waslet għall-volum tal-esportazzjonijiet tal-ACF magħmula mill-kumpaniji li kkooperaw mill-esportazzjonijiet totali miċ-Ċina. Minħabba l-livell għoli ta' nuqqas ta' kooperazzjoni, il-Kummissjoni kkunsidrat li għandha biżżejjed bażi biex tassumi li l-kumpaniji li ma kkooperawx qed jesportaw il-prodott ftit modifikat. Fuq din il-bażi, il-Kummissjoni kkonkludiet li 80 % tal-esportazzjonijiet totali miċ-Ċina jikkonsistu fl-esportazzjonijiet tal-prodotti ftit modifikat ftit u 20 % huma esportazzjonijiet ta' ACF. Il-Kummissjoni applikat dan il-proporzjon biex tistabbilixxi l-bidla fit-tendenza tal-kummerċ.